Goeie nuus: Oos-Rand-polisie vang vier kapersArgieffoto Foto: SAPS, Facebook Die Ekurhuleni-metropolisie het Donderdag gesê vier vermeende kapers is in Tembisa aan die Oos-Rand in hegtenis geneem. Hoofsupt. Wilfred Kgasago, woordvoerder, het gesê ŉ rooi Nissan Hilux is binne ŉ uur teruggekry nadat vier gewapende mans die bestuurder Woensdagoggend gekaap het. “Die slagoffer is in Emoyeni gekaap en ook beroof van agt kartonne sigarette en kontant,” het Kgasago gesê. Die polisie het die kapers kort daarna in Tembisa opgespoor en in hegtenis geneem. Die vier mans, tussen 30 en 38 jaar oud, staan tereg op aanklagte van kaping en roof en moet binnekort in die Tembisa-landdroshof verskyn.